טראוויס סקוט

ז'אק ברמון ובסטר השני (באנגלית: Jacques Bermon Webster II; נולד ב-30 באפריל 1991), הידוע בשם הבמה טראוויס סקוט (Travis Scott), הוא ראפר, זמר, כותב שירים ומפיק מוזיקלי אמריקאי.

 ביוגרפיה 
ז'אק ברמן ובסטר השני נולד ביוסטון, טקסס. מגיל שנה עד שש התגורר ובסטר יחד עם סבתו בסאות' פארק, יוסטון, שכונה בדרום-מרכז יוסטון, שהייתה ידועה לשמצה בפשע והייתה לה השפעה על ובסטר בצעירותו. ובסטר עבר להתגורר במיזורי סיטי, אזור פרברי מהמעמד הבינוני הגובל בדרום-מערב יוסטון, כדי לחיות עם הוריו. אמו עבדה באפל ואביו ניהל עסק משלו. אביו של ובסטר הוא מוזיקאי מוזיקת נשמה וסבו היה מלחין ג'אז. ובסטר למד בתיכון אלקינס וסיים את לימודיו בגיל שבע עשרה. לאחר מכן למד ובסטר באוניברסיטת טקסס בסן אנטוניו, לפני שסיים את שנתו השנייה כדי להמשיך את הקריירה המוזיקלית שלו.

קריירה
ב-2008, ובסטר וחברו הוותיק כריס הולווי הקימו יחד את הצמד The Graduates. יחד הוציאו את האלבום המוזיקלי הראשון שלהם ברשתות החברתיות באתר Myspace. שנה לאחר מכן, ובסטר ו-OG Chess, אחד החברים מבית ספרו, הקימו את ההרכב The Classmates. הם פרסמו יחד שני פרויקטים, באדי ריץ' בשנת 2009 ו-Cruis'n USA בשנת 2010. ובסטר טיפל בעיקר בהפקה המוזיקלית בפרויקטים. בסוף 2012, התפרק הצמד עקב קונפליקטים אישיים וסכסוכים כספיים.

לאחר שעזב את המכללה, עבר סקוט מיוסטון לוושינגטון הייטס בניו יורק, שם סקוט החל לעבוד עם חברו מייק ווקס, שהיה הבעלים של אתר המוזיקה אילרוטס. לאחר ארבעה חודשים עבר ללוס אנג'לס.

בלוס אנג'לס, ובסטר ננטש על ידי חברו, שהבטיח לעזור לו במתן דיור. הוריו ניתקו אותו כלכלית והוא נאלץ לחזור ליוסטון, שם הוריו גרשו אותו מביתם. ובסטר חזר ללוס אנג'לס שוב, וישן על ספת חבר, שלמד באוניברסיטת דרום קליפורניה.

ב-2012, סקוט חתם בחברת התקליטים אפיק רקורדס. ובנובמבר חתם על עסקה עם חברת GOOD Music של קניה וסט, כחלק מאגף ההפקה Very GOOD Beats שלה, לאחר שהופיע באלבום האוסף של חברת תקליטים זו מ-2012 Cruel Summer, בשיר "Sin City", לצד טייאנה טיילור, ג'ון לג'נד, מאליק יוסף וסיהיי דה פרינס.

הפרויקט הראשון באורך מלא של סקוט היה מיקסטייפ בשם Owl Pharaoh, המיקסטייפ יצא לאור באופן עצמאי במאי 2013. באוגוסט 2014, הוציא מיקסטייפ שני בשם Days Before Rodeo.

בספטמבר 2015, הוציא את אלבום הבכורה שלו Rodeo, אותו הוביל הלהיט "Antidote", שהגיע לעשרים הראשונים במצעד הבילבורד הוט 100 האמריקאי.

בספטמבר 2016 הוציא את אלבומו השני, Birds in the Trap Sing McKnight. האלבום זכה לביקורות חיוביות בעיקר והגיע למקום הראשון במצעד הבילבורד 200.

ב-2017, הוציא אלבום משותף עם הראפר קוואבו בשם Huncho Jack, Jack Huncho בשם האנצ'ו ג'ק.

ב-3 באוגוסט 2018, הוציא את אלבומו השלישי, Astroworld הכולל את הלהיט "Sicko Mode" שעם יציאתו הגיע למקום הראשון בבילבורד הוט 100. האלבום עצמו זכה אף הוא להצלחה רבה, תוך שהגיע למקום הראשון במצעד הבילבורד 200, והיה לאלבומו השני של סקוט שהגיע להישג זה. בעקבות האלבום ייסד ב-2018 את פסטיבל אסטרוורלד

באוגוסט 2019, הוציא את הסרט "Look Mom I Can Fly" בו מתוארת העבודה על האלבום השלישי.

ב-2020, הכריזו חברת אפיק גיימס כי טראוויס סקוט יופיע במשחקם "פורטנייט", כחלק משיתוף הפעולה שלהם עם הזמר, תוך שהושמע בבכורה במשחק עצמו שירו המשותף עם קיד קאדי, "The Scotts", שהגיע למקום הראשון בבילבורד הוט 100. באותה השנה, הוציא עם רוסליה את השיר "TKN", בו שר לראשונה בשפה הספרדית. בנוסף, הוציא סקוט את השיר "Franchise" בהשתתפות יאנג ת'אג ו-M.I.A. שהגיע אף הוא למקום הראשון במצעד הבילבורד הוט 100.

ב-6 בנובמבר 2021, בעת הופעתו בפסטיבל אסטרוורלד, נמחצו למוות 10 אנשים שהיו בקהל ועוד עשרות נפצעו.

ב-21 ביולי 2023 הוציא סקוט את הסינגל המוביל מתוך אלבום האולפן הרביעי שלו, Utopia, "K-pop", ביחד עם באד באני ודה ויקנד. האלבום יצא לאור ב-28 ביולי 2023.

בינואר 2025, סקוט הוציא את השיר "4X4", שהוא השיר הראשון שלו כסולן מאז יציאת אלבומו Utopia ביולי 2023.

בנובמבר 2024, פורסם כי סקוט, יחד עם ליידי גאגא, גרין דיי, ופוסט מאלון, יהיה המופע המרכזי בפסטיבל קואצ'לה באפריל 2025. סקוט יופיע בפעם הראשונה מאז הוסר מהליין-אפ של 2022 בעקבות האסון בפסטיבל Astroworld ב-2021. הוא צפוי להשיק "עידן מוזיקלי חדש" בהופעתו.

 חיים אישיים 
באפריל 2017 סקוט החל לצאת עם הידוענית האמריקאית קיילי ג'נר. לזוג שני ילדים.

 דיסקוגרפיה 
 אלבומי אולפן 
 2015: Rodeo
 2016: Birds in the Trap Sing McKnight
 2018: Astroworld
 2023: Utopia

 אלבומי שיתוף פעולה 
 2017: Huncho Jack, Jack Huncho (יחד עם קוואבו, בתור האנצ'ו ג'ק)
 2019: JackBoys (עם ג'קבויז)

 מיקסטייפים 
 2013: Owl Pharaoh
 2014: Days Before Rodeo

 פרסים ומועמדויות 
שנהפרסקטגוריהעבורתוצאהמקור2024פרס הווידאו קליפים של MTVההיפ הופ הטוב ביותר"Fe!n" (בהשתתפות פלייבוי קרטי)פרס המוזיקה של MTV אירופהההיפ הופ הטוב ביותרטראוויס סקוטהמופע החי הטוב ביותרפרס המוזיקה של ARIAהאמן הבינלאומי הטוב ביותרUtopiaפרס המוזיקה של בילבורדאמן ראפ מובילטראוויס סקוטראפר מובילאמן סיבוב הופעות מוביל – ראפפרסי בחירת הילדים של ניקלודיאוןהזמר האהוב ביותר2025פרס ה-BETקליפ השנה"Type Shit"פרס בחירת הילדים של ניקלודיאוןהזמר האהוב ביותרטראוויס סקוטפרס הווידאו קליפים של MTVההיפ הופ הטוב ביותר"4x4"האפרוביטס הטוב ביותר"Active" (עם Asake)"TaTaTa" (עם בורנה בוי)

 קישורים חיצוניים 



 הערות שוליים 

קטגוריה:ראפרים אמריקאים
קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:מפיקי היפ הופ אמריקאים
קטגוריה:זוכי פרס גראמי הלטיני
קטגוריה:בוגרי אוניברסיטת טקסס בסן אנטוניו
קטגוריה:משפחת קרדשיאן
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1991